Jievaras Jasinskis

Jievaras Jasinskis (g. 1989 m. balandžio 23 d. Vilniuje) – lietuvių trombonininkas, aranžuotojas, kompozitorius, dirigentas.

 Išsilavinimas ir veikla 
Baigė trombono specialybę 2008 m. Vilniaus Balio Dvariono dešimtmetėje muzikos mokykloje (mokytojas A. Šuminas), 2012 – Lietuvos muzikos ir teatro akademijoje (bakalauras; R. Valančiaus klasę).

Dar mokydamasis mokykloje pagarsėjo kaip alternatyviosios muzikos kūrėjas ir atlikėjas; grojo grupėse Bekešo vilkai (2003–2010), Saulės kliošas (2008–2010), Inculto (2009–2011; su šia grupe atstovavo Lietuvai Eurovizijos dainų konkurse, 2010). Kaip atlikėjas ir aranžuotojas dalyvavo grupių Skamp, G & G Sindikatas, Lilas ir Innomine, Lino Adomaičio, Merūno Vitulskio, Andriaus Mamontovo koncertinėse programose. 2011 pasuko į džiazą: nuo 2011 Kauno bigbendo muzikantas, nuo 2017 dirigentas, nuo 2018 meno vadovas. 2014 m. debiutavo kaip lyderis: subūrė džiazo grupę Reinless, 2017 m. suformavo džiazo orkestrą Lithuanian JJazz Ensemble; abiejuose kolektyvuose pats groja, jiems komponuoja bei aranžuoja. 2018 buvo tarptautinio Euroradio Jazz Orchestra narys, su juo festivalyje Vilnius Mama Jazz pristatė savo kompozicijas.https://www.ebu.ch/news/2023/05/3-questions-to-trombonist-and-conductor-jievaras-jasinskishttps://archyvai.lrt.lt/mediateka/irasas/2000302141/vilnius-mama-jazz-2023-euroradijo-dziazo-orkestras Jis taip pat aranžavo du Kipro Mašanausko miuziklus (Barbora Radvilaitė ir Mindaugas Karalius).https://www.mic.lt/lt/baze/dziazas/kompozitoriai-atlikejai/jasinskis/#bio

 Šaltiniai 

 Nuorodos 

 Vitalijus Gailius, Biografija
 Jūratė Kučinskaitė, Biografijahttps://www.vle.lt/straipsnis/jievaras-jasinskis/
 Jievaras Jasinskis svetainėje Discogs

Kategorija:Lietuvos džiazo muzikai
Kategorija:Lietuvos kompozitoriai